Gebre Mesqel Lalibela

Gebre Mesqel Lalibela var konge i Etiopia i første del av det 13. århundre. Han tilhørte Zagwe-dynastiet. Hans navn betyr «biene anerkjenner hans suverenitet», og bygger på en legende som forteller at han som spedbarn hadde en bisverm rundt vuggen uten å bli skadet. Kongen konverterte til kristendommen, og skal ha oppholdt seg en tid i Jerusalem. Han blir æret som helgen i Den etiopisk-ortodokse kirke. Han skal ha vært sønn av Jan Seyum og bror av Kedus Harbe og skal etter tradisjonen ha styrt i 40 år,Taddesse Tamrat: Church and State in Ethiopia (Oxford: Clarendon Press, 1972), s. 56n. i årene fra 1181 til 1221.Getachew Mekonnen Hasen: Wollo, Yager Dibab (Addis Ababa: Nigd Matemiya Bet, 1992), s. 22.

Han er mest kjent for å ha stått bak byggingen av kirkene i Lalibela. Detaljene rundt byggingen av de 11 monolittiske kirkene i Lalibela har gått tapt. I det senere verket Gadla Lalibela, en hagiografi om kongen, hevdes det at han hugde ut kirkene av steinen bare ved hjelp av engler.Denne delen av hans Gadla som beskriver byggingen av disse kirkene er blitt oversatt til engelsk av Richard K. P. Pankhurst i boken The Ethiopian Royal Chronicles (Addis Ababa: Oxford University Press), 1967.

 Referanser 

Kategori:Etiopiske keisere
Kategori:Den etiopisk-ortodokse kirke
Kategori:Fødsler på 1100-tallet
Kategori:Dødsfall på 1200-tallet
Kategori:Personer fra sonen North Wollo i Amhara